Մարզիչ, ֆիզկուլտուրայի ուսուցիչ, որոշակի մարզաձևի մասնագետ։ Կատարում է ուսումնամարզչական աշխատանք մարզիկներ դաստիարակելու, ուսանելու և վարպետությունը կատարելագործելու նպատակով, զարգացնում նրանց ֆունկցիոնալ հնարավորությունները։ ԽՍՀՄ-ում մարզիչներ հիմնականում պատրաստում էին ֆիզիկական կուլտուրայի ինստիտուտների մարզական ֆակուլտետները։ Միջազգային և համամիութենական մրցումներում բարձր արդյունքների հասած մարզիկներ և թիմեր պատրաստելու համար մարզիչին շնորհվում էր ԽՍՀՄ կամ հանրապետության վաստակավոր մարզիչի պատվավոր կոչում։